alexandrainst/scandi-wiki huggingface dataset:
Årets bergenser

Årets Bergenser er en årlig kåring som gjennomføres av Bergensavisen.

Prisvinnere
2021 Mette Hammersland og Sandviken Toppfotball 
2020 Dagrun Waag Linchausen
2019 Marcos Amano og Robin Hood-huset
2018 Håvard Holmefjord Lorentzen
2017 Fargespill
2016 Helge Jordal
 2015 Kyrre Gørvell-Dahll, bedre kjent som Kygo
 2014 Frank Aarebrot  
 2013 Vegard og Bård Ylvisåker
 2012 Nathan Eshete 
 2011 Inga og Thor Blaha
 2010 Gunnar Staalesen 
 2009 Bjarte Hjelmeland 
 2008 Anne-Grete Strøm Erichsen
 2007 Mons Ivar Mjelde 
 2006 Davy Wathne 
 2005 Trond Mohn 
 2004 Kurt Nilsen 
 2003 Herman Friele
 2002 Erna Solberg 
 2001 Rolf B. Wegner 
 2000 Thor Brekkeflat 
 1999 Kvinner på randen 
 1998 Herborg Kråkevik

Referanser  

Kultur i Bergen
Norske priser
Utmerkelser etablert i 1998
Sixpence None the Richer

Sixpence None the Richer er et amerikansk kristent pop/rockeband, som holdt på fra 1992 til 2004. De gjorde et comeback i 2007. Bandet ble grunnlagt i New Braunfels, Texas, men etterhvert flyttet de til Nashville, Tennessee. Navnet på bandet er inspirert av et kapittel av C.S. Lewis' bok: Mere Christianity («Kan man være kristen?»)

Gruppen hadde i 1999 suksess over hele verden med låten «Kiss Me».

Bandmedlemmer 
Nåvrende medlemmer
 Matt Slocum – gitar, cello (1992–2004, 2007-idag)
 Leigh Nash – vokal (1992–2004, 2007-idag)
 Justin Cary – bassgitar (1997–2004, 2007-idag)
Tidigare Medlemmar
 Joel Bailey – bass (1993–1995)
 Andre Trottier – bass (1994–1995)
 Dale Baker – trommer (1993–2001)
 Tess Wiley – gitar (1993–1997, 2008)
 James Arhelger - bass (1995)
 J.J. Plasencio – bass (1995–1997)
 Sean Kelly – gitar (1997–2004)
 Rob Mitchell – trommer (2001–2004)
 Jerry Dale McFadden – keyboard (2001–2004)
Studiomusiker
 TJ Behling – bas (på The Original Demos ca. 1992)
 Brad Arnold – trommer (på The Original Demos)

Diskografi
Studioalbum

EP
 1996 - Tickets for a Prayer Wheel
 1997 - 6 Picks: Essential Radio Hits from Sixpence None the Richer
 2004 - Sessions@AOL
 2005 - Waiting On the Sun (Studio Series Performance Track)
 2008 - My Dear Machine

Singler
 1995 - Angeltread
 1998 - Kiss Me (US #2, US AC #2, US Adult #2, US Pop #1)
 1999 - There She Goes
 2000 - I Can't Catch You
 2002 - Breathe Your Name
 2003 - Don't Dream It's Over
 2004 - Us
 2012 - Radio

Samlingsalbum
 1992 - The Original Demos
 1997 - Top Ten: Sixpence None the Richer
 1999 - Collage: A Portrait Of Their Best
 2002 - Mega 3 Collection
 2004 - The Best of Sixpence None the Richer
 2005 - The Early Years
 2009 - Greatest Hits
 2010 - Early Favorites

Referanser

Eksterne lenker 
 Offisiell hjemmeside

Band etablert i 1992
Musikkgrupper fra USA
Kristne band
Det franske fly- og romfartsmuseum

Det franske fly og romfartsmuseum, fr.Musée de l'air et de l'espace er et fransk luftfartsmueum, beliggende i den syd-østlige utkant av Le Bourget lufthavn, nord for Paris, i kommunen Le Bourget. Det ble opprettet i 1919 etter forslag fra den berømte flyingeniør Albert Caquot (1881–1976).

Beskrivelse 
Museet har til disposisjon 150 000 M2 land og hangarer. Det er et av de eldste luftfartsmuseer i verden. Museets samlinger omfatter 19 500 gjenstander, derav 150 fly og materiale fra så langt tilbake som det 16. århundre. Også utstilt er mer moderne fly og romfartøyer, inklusive prototypen for Concorde, og sveitsiske og sovjetiske raketter. Museet har også den eneste kjente gjenværende gjenstand, understellet fra L'Oiseau Blanc (Den hvite fugl)’', flyet som i 1927 forsøkte å gjøre den første transatlantiske overfart fra Paris til New York. Den 8. mai 1927 tok flyet av fra Le Bourget,  kastet understellet. Flyet var konstruert til dette som et ledd i dets trans-atlantiske profil. Det forsvant over Atlanterhavet bare to uker før Lindberghs Spirit of St. Louis gjennomførte sin vellykkede non-stop trans-atlantiske flyvning til Le Bourget fra USA.

Andre interessante gjenstander
Forgylt brosemedalje fra Brødrene Montgolfier, skapt i 1783 av Jean-Antoine Houdon (1741–1828)
Biot-Massia glidefly (1879)
En elektrisk bil fra 1884, lavet av Arthur Constantin Krebs (1850–1935)
Bakre gondol fra 1915 Zeppelin LZ 113, utstyrt med  3 Maybach HS motorer
Et 1916 SPAD VII fly fra Blériot-SPAD og fløyet av den franske flyveress Georges Guynemer i første verdenskrig
En 1917 Airco DH.9 den første bygget av Geoffrey de Havilland (1882–1965)
En 1918 Junkers D.I fly, bygget av Hugo Junkers (1859–1935)
En 1961 Dassault Mirage IIIC fra Marcel Dassault (1892–1986)
Et SSBS S3 bakke-til-bakke ballistisk missil tatt i bruk i 1981
En 2002 Dassault-Breguet Super Étendard modell9.

 Utstilte fly 

 Grand Gallery 

Antoinette VII
Blériot XI
Voisin-Farman No 1
Santos-Dumont Demoiselle

 Between the Wars and Light Aviation Hall 
Farman Goliath
Oiseau Blanc

 World War II Hall 
Bücker Bü 181
CASA 2.111
Dewoitine D.520
Douglas C-47 Skytrain
Douglas DC-3 cockpit
Focke-Wulf Fw 190
North American P-51 Mustang
Republic P-47 Thunderbolt
Supermarine Spitfire Mk XVI
V-1 flying bomb

 Rosette Hall 
Dassault Ouragan
Dassault Mirage III
Dassault Mystère IV 
Sud Aviation Vautour

 Prototype Hall 

Dassault Balzac V
Leduc 0.10
Nord 1500 Griffon
SNCASO Trident
Sud-Ouest SO.6000 Triton

 Concorde Hall 
Concorde (two, F-WTSS prototype and Air France F-BTSD) Concorde 001'' er vist i sin Solformørkelse oppdra 30. juni 1983 livery, med de spesielle luker på toppen synlige.
Dassault Mirage IV
Dassault Mirage 4000
Eurocopter X3

Tarmac/Exterior Exhibit 
Boeing 747
Ariane 1 (model)
Ariane 5 (model)
Airbus A380

Referanser

Eksterne lenker 
  
 Official website in English, currently not fully translated

Luftfartsmuseer
Museer i Frankrike
Förarintyg för fritidsbåt

Förarintyg för fritidsbåt, iblant betegnet skärgårdsskepparexamen eller förarbevis , er i Sverige en nautisk ikke-profesjonell eksamen i blant annet navigasjon og sikkerhet til sjøs. Til forskjell fra kustskepparexamen gir förarintyg ingen spesiell rettighet.

Det svenske förarintyget reguleres av Nämnden för båtlivsutbildning, som fastsetter kursinnholdet og godkjenner kurssensorer. Eksamen forutsetter 12 års alder senest ved årets slutt.

Förarintyg er «ett intyg om att innehavaren vid prövning visat sig ha teoretiska kunskaper om för att föra fritidsbåt inomskärs och i skyddade vatten, i första hand i dagsljus och goda siktförhållanden samt hur man visar gott sjömanskap.»

Eksamen innebærer ikke noen kvalifisering, men kan for eksempel senke forsikringspremien eller kreves av den som vil leie en større båt. Den er også en forutsetning for kustskepparintyg, som gir rett til å føre fritidsskepp, det vil si store lystfartøyer.

Kurs arrangeres i ulike former av en rekke ulike aktører. Foruten normale kurs tilbys nettkurs og kurs i forbindelse med seilaser i Sverige og utenlands.

Se også
Kustskepparintyg
Båtførerprøven
Internationellt förarbrev för fritidsbåt

Referanser

Eksterne lenker
Nämnden för båtlivsutbildning

Utdanning i Sverige
Båtliv
Maritim utdanning
Artikler i sjøfart-prosjektet
Tweed run

Tweed Run (også kalt Tweed Ride) er en serie sykkelløp som arrangeres i byer rundt om i verden. Deltagerne forventes å stille i klassiske britiske sykkelantrekk, særlig i tweed-plagg som for eksempel drakt, dress  eller eplenikkers (plus four). Alle typer sykler kan brukes i en Tweed Run, men det oppfordres til bruk av klassiske, eldre sykler eller moderne sykler i gammel stil. Også såkalte veltepetter-sykler er svært velkomne.

Det første offisielle tweed run i London ble arrangert den 24. januar 2009. Det digitale syklist-forumet London Fixed Gear and Single Speed ble brukt til å organisere sykkelløpet. Det neste fant sted den 10. april 2010, med omkring 500 deltagere.

Danmark 
I København i Danmark har man i flere år arrangert tilsvarende sykkelløp i september måned, under navnet Tweed Run. Etter hvert har det også blitt årlige Tweed Runs i byen Odense.

Andre tweed runs/rides 
Etter at det første Tweed Run ble arrangert i 2009 har det funnet sted tilsvarende sykkelløp i en rekke byer verden over.

Europa 
Fredrikstad,Birmingham, Glasgow og Manchester (Storbritannia);

Helsingfors; Moskva; St. Petersburg, Russia; Paris; Pescara (Italia); Riga (Latvia); Oldenburg, Osnabrück 2015 Berlin og Stuttgart (Tyskland); Wien; Budapest; Rotterdam; Stockholm og Malmö; Spetses (Hellas); Kharkiv (Ukraina)

USA 
Milwaukee (Wisconsin); Alpena (Michigan); Athens (Georgia); Bloomington (Indiana); Boston; Chicago; Chico (California); Columbus (Ohio); Curitiba (Brasil); Dallas (Texas); Des Moines (Iowa); Quad Cities; Durango (Colorado); Flagstaff (Arizona); Sanford og St. Petersburg (Florida); Lexington, Kentucky; Louisville, Kentucky; Minneapolis; Kansas City, Missouri; Rochester, New York; Sacramento, California; San Francisco; Philadelphia; Portsmouth (New Hampshire); Traverse City, Michigan; Washington, D.C.; Oakland (California); Portland, Oregon

Canada 
Toronto; Calgary, Alberta (Canada), Victoria, British Columbia; Windsor, Ontario

Øvrige deler av verden 
Fremantle, Western Australia; São Paulo; Sydney; Tokyo; Chihuahua (Mexico)

I mange tilfeller dreier det seg om årlige løp. I noen tilfeller er det tale om sykkelløp til inntekt for et veldedig formål, som for eksempel Malmö Tweed Ride.

Referanser

Eksterne lenker 
 
 Tweed Run official website
 Tweed Run 2010 video
 London Fixed Gear and Single Speed
 The thread on which the first tweed run was organised
 Philadelphia's Official Tweed Ride website
 Fremantle Tweed Run winners
 Tweed Run images
 International Tweed Run and Ride Event Calendar listing past and upcoming events
 Tweed Run, St. Petersburg, Russia - website
 Tweed Ride Italia - website
 Tweed Ride Rotterdam, the Netherlands - website
 Tweed Ride Vienna, Austria - website
 Malmö Tweed Ride, Sweden - website
 Quad Cities Tweed Ride - website 

Sport i London
Arrangementer
Fritidsorganisasjoner
Athletic Association of Small States of Europe

Athletic Association of Small States of Europe (AASSE) er et internasjonalt friidrettsforbund for 10 små stater i Europa. Forbundet ble etablert etter forslag fra Kypros, Island, Liechtenstein og Luxembourg under IAAFs kongress i Barcelona i 1989.

Forbundet ble etablert under Det europeiske friidrettsforbundets kongress i Venezia i 1994, og regelverket for forbundet ble signert av Andorra, Kypros, Island, Liechtenstein, Luxembourg, Malta og San Marino.

Kun medlemsland i Europa som er mikrostater, dvs. med en befolkning på under en million, kan søke om medlemskap i AASSE. Alle land som oppfyller dette kravet er i dag medlemsland, med unntak av Vatikanstaten, som ikke konkurrerer innen friidrett.

Medlemsland

Mesterskap 
AASSE deltok som et samlet lag i Europacupen i friidrett. I Lag-EM i friidrett konkurrerer Andorra, Kypros, Island, Luxembourg og Montenegro som egne land, mens San Marino, Monaco og Liechtenstein deltar som AASSE.

Medlemslandene har også en egen konkurranse; De europeiske småstatslekene (Games of the Small States of Europe - GSSE), en multisportkonkurranse som arrangeres annethvert år. Lekene ble sist arrangert i San Marino i 2017.

Referanser

Eksterne lenker 
AASSE - offisiell hjemmeside

Friidrettsforbund
Friidrett i Europa
Etableringer i 1994
Nicolay Leganger

Johan Nicolay Leganger (født 30. september 1959 i Bergen) er en norsk låtskriver,vokalist og gitarist. Han er bosatt på Hundvin i Lindås kommune. Han er far til Kristina Leganger Iversen.

Musikalsk virke 
Leganger ga ut albumet Kjærlig Talt i 2017, produsert av Lars Martin Myhre. Flere av sangene ble listet på P1+ og NRK Hordaland.

Han leverte i 1980-årene tekster til albumene Program 81 (EP) og Prøv å nå frem. Han skrev teksten til låten «Sommer» der han skrev tekst til musikk av Svein Gundersen som lå på Norsktoppen med artisten Terje Bakke fire uker i 1983. 

Leganger har vært med på å stifte en rekke viseklubber i Bergen og omegn. For arbeidet med kultur og lokal talentutvikling fikk han frivilligprisen i Lindås kommune i 2016. I 2021 ble han månedens visevenn i Norsk Viseforum.

Han vant i 2014 en nordisk visetekst-konkurranse i bladet Viser : skandinavisk tidsskrift for singersongwritere, som utgis av Norsk Viseforum og søsterorganisasjonene i Sverige og Danmark.

Utdannelse og yrkesliv 
Leganger er utdannet i arbeids- og organisasjonspsykologi ved Universitetet i Bergen. Han har gitt ut en rekke kursbøker om personlighetspsykologi, motivasjon og kundebehandling. Han er også medforfatter i Per Nørgårds bok Markedsføring og salg : Salg, service og samferdsel utgitt på Fagbokforlaget i 2007.

Diskografi

Album 
 2017: Kjærlig Talt

Singler 
 2013: «Du kan'kje bestemme ka som skjer»
 2018: «Solsangen»

Referanser

Eksterne lenker 
 http://www.leganger.info

Norske musikere
Norske visesangere
Personer fra Bergen kommune
Kokelv

Kokelv (nordsamisk: Jáhkovuotna) er ei bygd i Hammerfest kommune i Troms og Finnmark. Den ligger innerst i fjorden Revsbotn, ved munningen av Kokelva og Russelva, og omfatter strekningen fra Masterelv i vest til Selkopp i øst. Bygda hadde 135 innbyggere pr. 1. januar 2017.

I Kokelv ligger Kokelv sjøsamiske museum, Kokelv kirke, reiselivsbedriften Kokelv Sjøhus og barne- og ungdomsskolen Kokelv skole. Bygda har også et grendehus og et bo- og servicessenter.

Kokelv har veiforbindelse gjennom Fylkesvei 889, som går gjennom østre del av bygda opp Russelvdalen til Europavei 69 og Europavei 6 ved Porsangen. Internt i bygda går Fv182 fra Fv889 til Masterelv.

Referanser

Bygder og grender i Troms og Finnmark
Bosetninger i Hammerfest
Kvalsund
NSB type 61

NSB type 61, også kjent som «gammeltysker», var en damplokomotivtype hos NSB som okkupasjonsmakten Tyskland innførte mellom 1940 og 1943 med 38 enheter. De hadde stor trekkraft, men med en stiv gang og gammeldags konstruksjon. I de første årene gikk de på Nordlandsbanen og Dovrebanen. Dette lokomotivet var produsert som type 57 for Deutsche Reichsbahn i over tre tusen eksemplarer, og i Forbundsrepublikken var de i bruk så seint som i 1970. Etter krigen fikk de hos NSB redusert sin tjeneste til et minimum etter å ha fått sine vesentligste trafikkoppgaver overtatt av den  større og kraftigere type NSB type 63 («stortyskerne»). Pga lokmangel ble de likevel noe benyttet på Gjøvikbanen, Kongsvingerbanen og Vestfoldbanen. Generelt var typen lite populær, og de fleste ble hensatt etter hvert som de forfalt til hovedrevisjon (HR). I januar 1949 ble 20 maskiner utrangert. 61a nr. 2695 ble fra juni 1948 benyttet på Bergen stasjon som varmelok i persontog. I oktober 1951 fikk denne maskinen utstyr for ojefyring. Det ble utrangert 24. mai 1955 som den siste av «gammeltyskerne».

Litteratur

Eksterne lenker 
 Type 61 – NJK Materielldatabasen

61
61
Dråpen i Havet

Dråpen i Havet er en norsk hjelpeorganisasjon som ble til høsten 2015. Grunnlegger Trude Jacobsen reiste da til den greske øya Lesvos for å få et inntrykk av hvordan det greske øysamfunnet tok i mot de mange tusen menneskene på flukt som på den tiden ankom øya. Et totalt fravær av hjelpeorganisasjoner på stedet førte til at organisasjonen ble opprettet på rekordtid. Kun tre dager etter at Trude selv hadde returnert, ble det sendt et team med 16 hjelpearbeidere av gårde fra Norge.

Formål 
Dråpen i Havet har som formål å bistå mennesker på flukt som ankommer Europa, og da spesielt små barn og deres mødre. Dette gjøres ved å koordinere hjelpearbeidet inn i flyktningleirene der flyktningene bor.

Aktiviteter 
Siden oppstarten har organisasjonens tilstedeværelse i Hellas vært betydelig, og 4000 frivillige fra mer enn 40 land, har bidratt som hjelpearbeidere med organisasjonen. Hjelpeorganisasjonen ble tidlig en viktig aktør langs kysten av flere øyer, og spesielt Chios og Lesvos. Hovedvekten av arbeidet gjøres nå inn i flyktningleirene Skaramangas, Nea Kavala og Souda. Dråpen i Havet har bygget aktivitetssenter der det drives opplæring og workshops, de har senter for gravide og småbarnsmødre og de har utviklet sitt eget konsept for distribusjon av klær, sko og utstyr, DropShop.

Priser 
2015 - Norske Helter - Årets Initiativ 
2015 - Volunteers Award - University of Aegean and UNHCR

Humanitære hjelpeorganisasjoner
Organisasjoner etablert i 2015
Norske humanitære organisasjoner
Daniil Dubov

Daniil Dmitrijevitsj Dubov (; født 18. april 1996 i Moskva) er en russisk stormester i sjakk som fikk tittelen i 2011 som 14-åring.
Han er nevø til FIDE-medlemmet Edvard Lvovitsj Dubov.

Dubov vant bronsemedalje i lynsjakk i VM i hurtig- og lynsjakk 2016 i Doha, bak landsmannen Sergej Karjakin og nordmannen Magnus Carlsen.

Han tok gull i hurtigsjakk i VM i hurtig- og lynsjakk 2018 i St. Petersburg.

Dubov slo Magnus Carlsen under julesjakkens mestermøte i kvartfinalen den 30. desember 2020 med poengene 2.5-0.5.

Dubov har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.

Referanser

Eksterne lenker 
 

Russiske sjakkspillere
Stormestere i sjakk
Personer fra Moskva
Jødiske sjakkspillere
Kokelv sjøsamiske museum

Kokelv sjøsamiske museum (nordsamisk: Jáhkovuona Mearrasámi musea) er et samisk museum i Kokelv i Hammerfest kommune i Troms og Finnmark. Muséet ligger i Nillagården i Kokelv, et sjøsamisk småbruk fra gjenoppbyggingstiden etter andre verdenskrig. Museet består i dag av Nillágårdens bolighus, bygd i 1950, fjøs, uthus og en tredjedel av et fellesnaust, samt et nyere museumsnaust. Naustene ligger nede på stranda i Kokelv, sammen med andre naust som tilhører folk i bygda. 

I 1983 ble Kokelv sameforening stiftet, med formål å bevare og utvikle sjøsamisk kultur i Kokelv. For å dokumentere, sikre og synliggjøre den sjøsamiske kulturen startet startet foreningen innsamling av gjenstander, bilder etc. fra området. Foreningen dannet i 1991 Kokelv museumslag, som senere samme år grunnla stiftelsen Kokelv sjøsamiske museum sammen med Kvalsund kommune. I 1992 kjøpte stiftelsen Nillágården, et nedlagt sjøsamisk småbruk. Muséet har i dag utstillinger av de innsamlede gjenstandene i huset, fjøset og naustene. Museets gjenstandssamling består av en båtsamling på tolv båter, utstyr og redskaper tilhørende gårdsbruk og fiske, husgeråd, og samiske klær og gjenstander.

Museet er et av fem museer i vest-Finnmark som inngår i stiftelsen RiddoDuottarMuseat, for samiske museer og samisk kunstsamling i Vest-Finnmark. De øvrige er De Samiske Samlinger og Samisk Kunstmagasin i Karasjok, Kautokeino bygdetun i Kautokeino og Porsanger museum i Porsanger.

Referanser 

Samiske museer
Byggverk i Hammerfest
Kultur i Hammerfest
Museer i Troms og Finnmark
Kystkultur
Kvalsund
Sigrid Stray

Sigrid Stray (født 29. mai 1893 i Sandnes i Rogaland, død 3. juli 1978 på Tromøy i Aust-Agder var en norsk jurist, politiker og kvinnesaksforkjemper.

Hun var den andre kvinnen i Norge som ble høyesterettsadvokat og den første kvinnen som ble kansler for St. Olavs Orden. Hun var forsvarsadvokaten til Knut Hamsun under landssviksoppgjøret etter andre verdenskrig, og hadde forfatteren som klient i over 20 år. Dette forholdet utga hun i 1979 en bok om.

Familie 

Hun var datter av kjøpmann og fabrikkeier Reier Kluge (1859–1921) og Anna Gausel (1863–1939). I 1921 giftet hun seg med overrettssakfører, senere høyesterettsadvokat Christian Stray (1894–1981). Sammen fikk ekteparet to døtre. Eldstedatteren Signe Marie Stray Ryssdal skulle selv bli en fremtredende jurist og politiker.

Utdannelse 

I 1914 tok hun artium i Stavanger. Så flyttet hun til Kristiania for å studere jus, og ble uteksaminert fra Universitetet i Oslo som cand.jur. i 1919.

Yrkesliv 

Som nyutdannet ble hun ansatt som sekretær i lovavdelingen i Sosialdepartementet. Der var hun i tre år, før hun ble byfogdfullmektig ved Byfogdembetet i Arendal. Etter et år i den stillingen ble hun i 1924 sakførerfullmektig hos sin mann, som var høyesterettsadvokat i Arendal. I 1929 ble hun Norges andre kvinnelige høyesterettsadvokat. Fra 1934 var hun partner i advokatfirmaet Stray, Stray & Vinje.

Bibliografi 
 Stray, Sigrid: Min klient Knut Hamsun, Aschehoug forlag (1979, nytt opplag 1995)

Referanser

Eksterne lenker 
 Signe Stray i Norsk biografisk leksikon/Store Norske Leksikon

Norske høyesterettsadvokater
Norske kvinnesaksforkjempere
Verdipartiet

Verdipartiet er et norsk kristenkonservativt politisk parti stiftet på Karmøy den 26. november 2016. Partiet vil styrke «Norge som en selvstendig, demokratisk og kristen nasjon». Viktige kampsaker for partiet er innstramning av dagens abortlov, kamp mot retten til likekjønnet ekteskap, og sterkere støtte til Israel i Midtøsten-konflikten. Ved stortingsvalget 2017 stilte Verdipartiet med liste bare i Rogaland fylke. Der fikk partiet 148 av i alt over 174 000 stemmer, det vil si mindre enn 0,1 prosent av det totale antallet.

Referanser 

Politiske partier i Norge
Politiske partier etablert i 2016
Politikk i Karmøy
Sametingsvalget 2017

Sametingsvalget 2017 ble avholdt 11. september 2017, samtidig med stortingsvalget. Valget omfattet alle 39 plassene i det norske Sametinget.

Valgkretser 
Ved sametingsvalget er Norge delt inn i sju valgkretser.

Lister 
Ved valget var det i alt 65 godkjente lister. Tabellen under viser hvilke lister som stiller i de enkelte distrikt (x). Det var to tilfelle av fellesliste mellom to partier (y1 og y2).

Kristelig Folkeparti, Næring og Natur, Samer Sørpå og Venstre stilte lister i 2013, men ikke i 2017.

Stemmerett 
For å ha stemmerett ved sametingsvalget må en være registrert i samemanntallet. Det kan den bli som oppfatter seg selv som same, og som 
 enten har samisk som hjemmespråk, 
 eller har eller har hatt forelder, besteforelder eller oldeforelder med samisk som hjemmespråk, 
 eller er barn av en person som står eller har stått i manntallet.

Alle samer fra Norge som er over 18 år eller fyller 18 år i valgåret, har rett til å registrere seg i valgmanntallet. Samer som er statsborgere i andre nordiske land, kan registrere seg dersom de 30. juni i valgåret står innført i Folkeregisteret som bosatt i Norge. Samer fra andre land enn de nordiske kan registrere seg dersom de har stått innført i Folkeregisteret de tre siste årene før valgdagen.

Ved valget i 2017 er det i alt innført  personer i samemanntallet. Disse fordeler seg slik på valgkretsene:
 1. Østre valgkrets – 
 2. Ávjovári valgkrets – 
 3. Nordre valgkrets – 
 4. Gáisi valgkrets – 
 5. Vesthavet valgkrets – 
 6. Sørsamisk valgkrets – 
 7. Sør-Norge valgkrets – 

Ved valget i 2013 var det  registrert i manntallet, og i 2011 var det .

Resultater 
Offisielle tall.

Mandatfordeling per krets og parti:

Referanser

Eksterne lenker 
 Sametinget - Valg 
  Valgdirektoratet - Stortings- og sametingsvalget 2017

[
2017
Valg i 2017
2017 i Norge
Aleksander Stokkebø

Aleksander Stokkebø (født 2. november 1994) er en norsk politiker (Høyre). Stokkebø er innvalgt stortingsrepresentant for Rogaland fra 2021 og var fast møtende vara for helse- og omsorgsminister Bent Høie i perioden 2017–2021.  

Stokkebø gikk på Stavanger katedralskole, hvor han satt i elevrådsstyret og ledet Ungdommens bystyre i Stavanger. Siden tjenestegjorde han i Forsvaret som  vaktgardist i Hans Majestet Kongens Garde deretter som korporal og landstillitsvalgt. Han har avlagt emner i juss og etikk fra Forsvarets høgskole, skatterett ved Universitetet i Oslo og påbegynte juss-studer ved Universitetet i Stavanger. Han ble medlem i Stavanger bystyre 2015–2019 og fikk i kommunevalget 2019 gjenvalg som en av de i partiet med flest personstemmer. Deretter tok han over som leder av kontrollutvalget i kommunen. Han var i perioden 2015-2019 også medlem av Rogaland fylkesting. Han har vært leder i Stavanger Unge Høyre og leder i Rogaland Unge Høyre. I Stortingsvalget 2017 var han Høyres femtekandidat i Rogaland og foran Stortingsvalget 2021 rykket han opp som partiets fjerdekandidat. 

Han var fra 2018 medlem av Stortingets finanskomite der han var Høyres talsperson for saker som angår Norges bank og oljefondet, og han er også medlem av Stortingets delegasjon til Europarådets parlamentarikerforsamling. Stokkebø har tidligere vært medlem av utdannings- og forskningskomiteen. Fra 2021 er han medlem av Arbeids- og sosialkomiteen.

Referanser

Eksterne lenker 
 
Aleksander Stokkebø på LinkedIn
Aleksander Stokkebø på Facebook
 

Personer fra Stavanger kommune
Høyre-politikere i Rogaland
Stortingsrepresentanter for Rogaland
Stortingsrepresentanter fra Høyre
Stortingsrepresentanter 2017–2021
Stortingsrepresentanter 2021–2025